* God is drie maar een. God die Vader, God die seun en God die Heilige Gees. Net so het ons as mens ook 'n siel, liggaam en gees.
* Jesus het die mens se straf gevat deur marteling en 'n kruisdood. Sodoende het Hy verlossing bekom vir elkeen wat glo dat Hy dit gedoen het.
* Jesus het vir die mens die Heilige Gees gestuur as leiding, vertroosting en bekragtiging om te kan getuig van Homself en wat hy vir die mens gedoen het. Sodoende hoor mense die goeie nuus en besluit dan om Jesus se leringe te volg en toe te pas.
* Ons glo die globale Kerk is daar om die goeie nuus van Jesus uit te dra en oor te dra aan elke mens wat asem in sy longe het.
* Die Kerk is nie 'n gebou, instansie of organisasie nie. Die Kerk is 'n beweging van God op die aarde met een doel en dit is om vir almal die goeie nuus van Christus te wys en te vertel.
* Alles wat ons besit kom uit die hand van die Here en word aan ons gegee om te gebruik tot voordeel van Sy plan vir die wêreld.